A BIZOTTSÁG 299/2007/EK RENDELETE
(2007. március 20.)
a baromfihús-ágazat egyes termékei tekintetében a 2497/96/EK rendelet értelmében 2007 márciusában benyújtott behozatali engedély iránti kérelmek elfogadási mértékének meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (1) és különösen annak 7. cikke (2) bekezdésére,
mivel:
(1)
A 2497/96/EK bizottsági rendelet (2) megállapítja a Közösség és Izrael között létrejött társulási megállapodásban meghatározott rendelkezéseknek a baromfihús-ágazatban történő alkalmazására vonatkozó eljárásokat.
(2)
2007 márciusának első hét napjában a 2007. április 1-jétől2007. június 30-ig terjedő alidőszakra vonatkozóan a rendelkezésre álló mennyiséget meghaladó mennyiség tekintetében érkeztek behozatali engedély iránti kérelmek. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre bocsáthatók ki,
ELFOGADTA EZT A RENDELETET:
1. cikk
(1) A 2497/96/EK rendelet értelmében a 2007. április 1-jétől2007. június 30-ig terjedő alidőszakra vonatkozóan benyújtott behozatali engedély iránti kérelmek esetében az engedély kibocsátásakor a kért mennyiségre az e rendelet mellékletében szereplő odaítélési együtthatót kell alkalmazni.
(2) A 2497/96/EK rendelet előírásaival összhangban a 2007. július 1-jétől2007. szeptember 30-ig terjedő időszakra vonatkozóan az e rendelet mellékletében szereplő mennyiségre nyújthatók be behozatali engedély iránti kérelmek.
2. cikk
Ez a rendelet 2007. március 21-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. március 20-án.